पाएं अपने शहर की ताज़ा ख़बरें और फ्री ई-पेपरडाउनलोड करें
वैदिक संस्कृति जब लोप होने लगती है, तब धरती पर प्राकृतिक आपदाएं शुरू हो जाती हैं। कोरोना वायरस भी बड़ी आपदा है, जो उम्र का लिहाज नहीं करती। आज, लगातार लोगों की मृत्यु हो रही है। यह कहना है पोरसा के चंदन सिंह नरवरिया का। वह पिछले 14 महीनों से कोरोना वायरस के खात्मे के लिए हवन कर रहे हैं।
चंदन सिंह नरवरिया ने बताया कि हमको अपने धर्म के प्रति आस्थावान होना चाहिए। इसका उदाहरण है कि सतयुग और त्रेता युग में किसी भी बीमारी का इलाज नहीं था। केवल वेद मंत्रों से ही हर व्यक्ति अपनी बीमारी एवं प्राकृतिक आपदाओं से मुक्ति पाता था।
पिछले साल दोनों बेटियों ने किया था हवन
इससे पहले उनकी दोनों पुत्रियों अर्चना व मनीषा जो कन्या गुरुकुल रुड़की हरियाणा की छात्राएं हैं, ने गत वर्ष मार्च 2020 में वेद मंत्रों के साथ घर पर ही हवन यज्ञ शुरू किया था। उसके बाद दोनों शास्त्री की शिक्षा के लिए वापस गुरुकुल चली गई। उसके बाद से यह कार्य उनके पिता चंदन सिंह नरवरिया व मां लीला देवी नरवरिया कर रहे हैं। चंदन सिंह का कहना है, यज्ञ में वेदों के वह मंत्र बोले जाते हैं, जिससे प्राकृतिक आपदा व बीमारियां से मुक्ति मिल सके।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn